Dansema

Dansema – Šokio teatras, nevyriausybinė organizacija, užsiimanti kultūrine, menine, edukacine veikla, prioritetą teikdama šiuolaikiniam šokiui vaikams ir jaunimui. Įkurtas 2007 metais. Plėtoja profesionalaus šiuolaikinio šokio, skirto jaunajai publikai, kultūrą. Organizuoja vienintelį Lietuvoje tarptautinį šiuolaikinio šokio festivalį vaikams ir jaunimui „DANSEMA“, prodiusuoja profesionalaus šiuolaikinio šokio spektaklių vaikams kūrimą ir parodymus Lietuvoje bei užsienyje, rengia seminarus šokėjams, choreografams, šokio mokytojams ir vadybininkams.

Šokio teatro „Dansema“ įkūrėja, choreografė ir meno vadovė Birutė Banevičiūtė-Ališauskienė. Šiuolaikinio šokio atlikėjai Giedrė Subotinaitė, Sigita Mikalauskaitė, Indrė Pačėsaitė, Edita Stundytė, Tomas Dapšauskas.

 Istorija 
2009 metais teatras tapo Tarptautinės teatrų vaikams ir jaunimui organizacijos ASSITEJ Lietuva nariu.

2011 metais įvyko spektaklio „Bebaimis" premjera. Tai pirmasis savarankiškas lietuvių kūrėjų darbas, skirtas 12–16 metų paaugliams.Šokio festivalis vaikams ir jaunimui „Dansema”

2012 m. Šokio teatras „Dansema“ laimėjo konkursą ir tapo vienu iš Menų spaustuvės rezidentu trejiems metams.

2012 m. sausio 17–22 d. dalyvavo Menų spaustuvės organizuojamame festivalyje „Kitoks teatras vaikams“. Festivalio buvo parodyti „Dansemos“ spektakliai „Bebaimis“ (12–16 m. jaunimui) ir „Kampavoris“ (2–6 m. vaikams).

2012 metų vasario 14-18 dienomis šokio teatras „Dansema“ viešėjo Belgijoje, Briuselyje. Lietuvos Nepriklausomybės dieną „Dansema“ paminėjo kartu su Belgijos lietuvių bendruomene, parodydama šokio spektaklį „Pasaulio sutvėrimas“, kuriame šoko ir mažieji lietuvaičiai, besimokantys II-oje tarptautinėje Briuselio mokykloje.

2012 m. spalio 31–lapkričio 12 d. viešėjo Jungtinėse Amerikos Valstijose, kur dalyvavo tarptautiniame scenos menų vaikams festivalyje „Kids Euro festival“.

2012 m. gruodžio 16 d. įvyko premjera – pirmasis Lietuvoje šiuolaikinio šokio spektaklis vaikams nuo 0 iki 3 metų „Mozaika“ (Choreografė Birutė Banevičiūtė). Spektakliu siekiama atskleisti mažų vaikų aplinkinį pasaulį per įvairias geometrines formas ir spalvas. Jas šokėjai Giedrė Subotinaitė, Indrė Bacevičiūtė ir Mantas Stabačinskas dėlioja tarsi mozaiką, virsdami vaikams atpažįstamomis daržovėmis – morka, pomidoru, agurku, o kartais neatpažįstamais grybais, vaisiais, gėlėmis.

2013 metų lapkričio 3–4 dienomis viename žinomiausių Vokietijos vaikų teatrų „Theater an der Parkaue“ pristatė du savo spektaklius: „Mozaiką“, skirtą vaikams nuo 0 iki 3 metų, ir „Pasaulio sutvėrimą“, skirtą 5–11 metų vaikams.

2013 metų kovo 4–8 dienomis trečią kartą viešėjo Tarptautinėje Briuselio mokykloje (Schola Europaea), kur kartu su 200 vaikų kūrė ir rodė šokio spektaklį „Pasaulio sutvėrimas“.

 Apdovanojimai 
 2015 m. Auksinis scenos kryžius (Kategorijoje „Spektakliai vaikams ir jaunimui“) – už šokio spektaklį vaikams (nuo 0 iki 3 metų) "Spalvoti žaidimai" (Kūrybinė grupė: choreografė Birutė Banevičiūtė, šokėja Giedrė Subotinaitė, dailininkė Rūta Biliūnaitė, šviesų dailininkas Aurelijus Davidavičius)Skelbiami 2015-ųjų metų „Auksinių scenos kryžių“ pretendentai Geriausiems scenos menininkams įteikti Auksiniai scenos kryžiai 

 Nominacijos 
 2012 m. Auksinis scenos kryžius, kategorijoje „Teatras vaikams“ – Spektaklis „Mozaika“Paskelbti 2012-ųjų metų „Auksinių scenos kryžių" nominantai 

 Šaltiniai 

 Nuorodos 
 Dansema tinklalapis
 Mozaika (Youtube)
 Diemedis: šokio spektaklis „Pasaulio sutvėrimas“ (Youtube)

Kategorija:Vilniaus teatrai
Kategorija:Lietuvos šiuolaikinio šokio teatrai